4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

ผลิตภัณฑ์เหล็กเส้นของบริษัทใช้ในงานคอนกรีตของการก่อสร้างทุกขนาด อาทิ
การก่อสร้างที่อยู่อาศัยทั้งส่วนบุคคลและเชิงพาณิชย์ โครงสร้างการคมนาคมทางถนนและทางราง
และระบบชลประทาน เป็นต้น แบ่งประเภทตามมาตรฐานอุตสาหกรรมได้ดังนี้

-   มาตรฐานอุตสาหกรรมเลขที่ มอก. 20-2543 สำหรับเหล็กเส้นกลม (Round Steel Bar)
    โดยมี ขนาดเส้นผ่านศูนย์กลาง 6 ถึง 25 มิลลิเมตร มีความยาว 10 เมตร และมีชั้นคุณภาพ
    SR24

-   มาตรฐานอุตสาหกรรมเลขที่ มอก. 24-2548 สำหรับเหล็กเส้นข้ออ้อย (Deformed Steel
    Bar) โดยมีขนาดเส้นผ่านศูนย์กลาง 10 ถึง 40 มิลลิเมตร มีความยาว 10 และ 12 เมตร
    ประกอบด้วยชั้นคุณภาพ 3 ชั้นคือ SD30, SD40 และ SD50

สำหรับวัตถุดิบหลักของบริษัทคือเหล็กแท่งเล็กหรือบิลเล็ต (Billet) ขนาดความยาว 6 เมตร
ขนาดหน้าตัดกว้างคูณยาว 100 x 100 มิลลิเมตร ถึง 150 x 150 มิลลิเมตร
โดยส่วนใหญ่นำเข้าจากผู้ผลิตต่างประเทศซึ่งมักเป็นบิลเล็ตที่ผลิตจากสินแร่เหล็ก
นอกจากนี้ในกระบวนการผลิตจะใช้ระบบผึ่งเย็นโดยใช้อากาศ (Air Cooling)
ในการลดอุณหภูมิของเหล็กเส้นที่ผ่านออกจากแท่นรีดบนเตียงลดอุณหภูมิ (Cooling Bed)
จึงทำให้เนื้อเหล็กมีคุณภาพที่สม่ำเสมอทั่วทั้งเส้นตลอดจนถึงเนื้อเหล็กภายใน

บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)
โดยมีสาระสำคัญและระยะเวลาที่ได้รับบัตรส่งเสริมดังต่อไปนี้

บัตรส่งเสริมการลงทุนเลขที่ 1186/2538 ลงวันที่ 30 มีนาคม พ.ศ. 2538

บริษัทได้รับส่งเสริมการลงทุนในกิจการผลิตเหล็กเส้นกลม
และเหล็กเส้นข้ออ้อยซึ่งเป็นกิจการประเภท 2.16 การผลิตเหล็กเส้น ตามบัตรส่งเสริมที่
1186/2538 ลงวันที่ 30 มีนาคม พ.ศ. 2538 เปิดดำเนินการผลิตได้ตั้งแต่วันที่ 17 สิงหาคม
พ.ศ. 2539 และฉบับแก้ไขเพิ่มเติมที่ 5204/2539 ลงวันที่ 9 กันยายน พ.ศ. 2539
และเริ่มรับสิทธิประโยชน์ตั้งแต่วันที่ 26 สิงหาคม 2539
ทั้งนี้มีรายละเอียดและระยะเวลาของสิทธิประโยชน์ที่บริษัทได้รับดังนี้

-   ได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติเป็นเวลา 5
    ปีหลังจากสิ้นสุดการได้รับการยกเว้นภาษีนิติบุคคล โดยจะสิ้นสุดในวันที่ 25 สิงหาคม พ.ศ.
    2552

-   ได้รับอนุญาตให้หักค่าขนส่ง ค่าไฟฟ้า และค่าประปา เป็นค่าใช่จ่ายในอัตรา 2
    เท่าของค่าใช้จ่ายดังกล่าวที่จ่ายจริงเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น โดยจะสิ้นสุดการได้รับสิทธิประโยชน์ในวันที่
    25 สิงหาคม พ.ศ. 2549

-   ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ
    โดยจะสิ้นสุดการได้รับสิทธิประโยชน์ในวันที่ 25 สิงหาคม พ.ศ. 2549

-   ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
    ของรายได้ที่เพิ่มขึ้นจากปีก่อนจากการส่งออกสินค้า เป็นระยะเวลา 10 ปี
    นับแต่วันที่มีรายได้จากการประกอบกิจการนั้น ทั้งนี้รายได้จากการส่งออกของปีนั้นๆ
    จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง ยกเว้น 2 ปีแรก
    โดยจะสิ้นสุดการได้รับสิทธิประโยชน์ในวันที่ 25 สิงหาคม พ.ศ. 2549

-   ได้รับอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้ง
    2
    ประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
    และอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

4.2 การตลาดและภาวะ การแข่งขัน

4.2.1 นโยบายและลักษณะการตลาดของบริษัท

กลยุทธ์การตลาดและการแข่งขันของบริษัท

ในปี 2555
ที่ผ่านมานอกจากนโยบายการตลาดที่เน้นการรักษาอัตรากำไรเป็นสำคัญด้วยการเลือกจัดหาวัตถุดิบในต้นทุนที่มีส่วนต่างจากราคาขายเหล็กเส้นที่มากพอที่จะสร้างผลกำไรได้
และรักษาระดับสินค้าคงเหลือไว้ให้สอดคล้องกับปริมาณการผลิตและการขาย
เพื่อลดความเสี่ยงจากความผันผวนของราคาวัตถุดิบแล้ว
บริษัทยังได้เพิ่มความสำคัญต่อการขยายส่วนแบ่งทางการตลาดด้วยมีปริมาณขายที่เพิ่มขึ้นกว่าปีก่อนถึงร้อยละ
23.0 ซึ่งจะช่วยยกระดับการผลิตให้เกิดการประหยัดต่อขนาด (Economy of Scale)
มากขึ้นและสามารถสร้างผลกำไรในระยะยาวอย่างยั่งยืน
นอกจากนี้ยังมีนโยบายควบคุมคุณภาพสินค้าด้วยการดูแลรักษาและปรับปรุงเครื่องจักรตลอดจนพัฒนาเทคโนโลยีในการผลิตอยู่เสมอ
เพื่อให้ได้สินค้าที่มีคุณภาพเชื่อถือได้
ควบคู่ไปกับการลดความสูญเสียและความผิดพลาดอันเนื่องมาจากการผลิต

กลยุทธ์ที่สำคัญของบริษัทในการผลิตและจัดจำหน่ายเหล็กเส้นข้ออ้อยและเหล็กเส้นกลมของบริษัท
ได้แก่

-   เน้นผลิตและขายสินค้าที่มีอัตรากำไรขั้นต้นที่ดีเนื่องจากมีการแข่งขันน้อยกว่า เช่น
    เหล็กเส้นกลมขนาดเล็ก

-   ในขณะเดียวกันก็จัดให้มีชนิดและขนาดสินค้าที่ครบถ้วนตามความต้องการของตลาด
    เพิ่มความสะดวกในการสั่งซื้อสินค้าของลูกค้า ณ ที่แห่งเดียว

-   รักษาชื่อเสียงในการเป็นผู้ผลิตที่นำเสนอสินค้าที่มีคุณภาพ จนเป็นที่ยอมรับมาอย่างต่อเนื่อง

-   มีความรวดเร็วและความตรงต่อเวลาในการจัดส่งสินค้า

-   ตั้งราคาที่เหมาะสมโดยคำนึงถึงสภาวะตลาดและการแข่งขัน

-   สร้างและกระชับความสัมพันธ์ที่ดีกับตัวแทนจำหน่ายของบริษัทอยู่เสมอ

กลุ่มลูกค้าเป้าหมายของบริษัท

กลุ่มลูกค้าเป้าหมายของบริษัทสามารถแบ่งได้เป็น 2 กลุ่ม ดังนี้

 ตัวแทนจำหน่าย ได้แก่ ยี่ปั๊ว หรือบริษัทผู้ค้าส่งเหล็กขนาดใหญ่ กลุ่มนี้จะมียอดสั่งซื้อจากบริษัท
คิดเป็น สัดส่วนถึงประมาณร้อยละ 90 และมีคำสั่งซื้อเป็นประจำทุกๆ เดือน
ทั้งนี้ส่วนใหญ่เป็นลูกค้าที่ติดต่อค้าขายกันมานานแล้วและมีความสัมพันธ์ที่ดี

 ร้านค้ารายย่อย ผู้รับเหมาหรือผู้ประกอบการอสังหาริมทรัพย์
บริษัทมีนโยบายที่จะใช้เงื่อนไขทางการค้าแบบระมัดระวังเกี่ยวกับการชำระเงินของลูกค้ากลุ่มนี้
การขยายตลาดในกลุ่มนี้มีค่าใช้จ่ายในการดำเนินงานที่ค่อนข้างสูง
แต่ก็สามารถขายสินค้าได้ในราคาที่ดีกว่าเป็นการทดแทน

[]

โดยบริษัทมีสัดส่วนการจำหน่ายผ่านกลุ่มลูกค้าตัวแทนจำหน่ายในกรุงเทพฯมีสัดส่วนมากที่สุดร้อยละ 90
โดยช่องทางการจัดจำหน่ายในเขตกรุงเทพฯ นี้นับว่ามีปริมาณการจำหน่ายเหล็กเส้นเป็นส่วนใหญ่
ของปริมาณการขายเหล็กเส้นทั้งหมดในประเทศ เนื่องจากกลุ่มลูกค้าตัวแทนจำหน่ายในกรุงเทพฯ
จะมีฐานลูกค้าที่ครอบคลุมทั้งกลุ่มลูกค้าตัวแทนจำหน่ายในต่างจังหวัด บริษัทรับเหมาก่อสร้าง
และลูกค้ารายย่อย
เพราะฉะนั้นผู้ผลิตเหล็กเส้นทุกรายจะพยายามขายสินค้าผ่านทางกลุ่มลูกค้านี้เป็นอันดับแรกเนื่องจากทางบริษัทสามารถลดภาระการเก็บสินค้าคงคลัง
การทำการตลาด และการให้เครดิตลูกค้า
ดังนั้นถ้าบริษัทสามารถรักษาระดับหรือเพิ่มปริมาณการสั่งซื้อจากกลุ่มลูกค้าตัวแทนจำหน่ายในกรุงเทพฯ
นี้ได้ก็เท่ากับเป็นการรักษาและ/หรือเพิ่มส่วนแบ่งตลาดได้เป็นอย่างดี
ในขณะเดียวกันทางบริษัทก็พยายามเพิ่มสัดส่วนในช่องทางการจัดจำหน่ายอื่น เช่น
ผู้ค้าเหล็กเส้นในภาคใต้ที่มีระยะทางและค่าขนส่งน้อยกว่าการสั่งซื้อจากโรงงานในภูมิภาคอื่น
อย่างไรก็ดีการเพิ่มสัดส่วนในกลุ่มหลังนี้
ทางบริษัทจะต้องดำเนินการอย่างระมัดระวังเนื่องจากตัวแทนจำหน่ายในต่างจังหวัดและผู้รับเหมาบางรายเป็นลูกค้าของกลุ่มตัวแทนจำหน่ายในกรุงเทพฯ
อยู่แล้ว

ในอุตสาหกรรมเหล็กเส้นตัวแทนจำหน่ายหนึ่งรายจะสั่งสินค้าจากผู้ผลิตหลายรายเพื่อเพิ่มอำนาจต่อรองรวมถึงลดความเสี่ยงจากความผันผวนจากการขาดแคลนสินค้า
และตัวแทนแต่ละรายจะพยายามสต็อกสินค้าให้มีความหลากหลายตามความต้องการของกลุ่มลูกค้าของตนเป็นหลักเพื่อที่จะตอบสนองความต้องการของลูกค้าได้อย่างรวดเร็วและรักษาฐานลูกค้าของตนเนื่องจากในอุตสาหกรรมเหล็กเส้นมีการแข่งขันกันพอสมควร
แต่อย่างไรก็ตามบริษัทสามารถรักษาอำนาจการต่อรองและตัวแทนจำหน่ายต่างๆ
ไว้ได้เนื่องจากบริษัทมีผลิตภัณฑ์ที่หลากหลายและสามารถตอบสนองได้อย่างรวดเร็วด้วยกำลังการผลิตที่สูงรวมถึงการบริการส่งสินค้าถึงมือลูกค้า
สำหรับรายชื่อตัวแทนจำหน่ายที่สำคัญของบริษัท ได้แก่ บริษัท พี.โอเวอร์ซีสตีล จำกัด (มหาชน),
บริษัท ตั้งฮงกี่ เทรดดิ้ง จำกัด, บริษัท ศักดิ์ชัยสตีล จำกัด, บริษัท ต.วรคุณ จำกัด, บริษัท
สินกิจไพบูลย์โลหะการ จำกัด, บริษัท ที.เค.เอ็ม เมทัล จำกัด, บริษัท เอสซีจี ซอร์สซิ่ง จำกัด
เป็นต้น

นโยบายราคา

ในสภาวะการค้าปกติ บริษัทใช้วิธีการกำหนดโครงสร้างราคาแบบต้นทุนบวกส่วนเพิ่ม (Cost Plus
Margin) และในสภาวะที่มีการแข่งขันรุนแรง
บริษัทจะใช้นโยบายการตั้งราคาโดยอิงตามราคาตลาด และหากมีการตัดราคากันอย่างรุนแรง
บริษัทอาจพิจารณาลดจำนวนขายลงเพื่อหลีกเลี่ยงสงครามราคา
อย่างไรก็ตามในการเสนอราคาขั้นสุดท้ายกับลูกค้าแต่ละราย
บริษัทอาจมีเงื่อนไขทางการค้าที่แตกต่างกันได้ เช่น พิจารณาตามจำนวนที่สั่งซื้อ
ระยะเวลาการชำระเงิน ความเสี่ยงในการได้รับชำระเงิน
ตลอดจนขึ้นอยู่กับการบริหารเงินสดของบริษัทเอง

4.2.2 ภาวะอุตสาหกรรมและการแข่งขัน

ภาพรวมอุตสาหกรรมเหล็กเส้นในประเทศไทย

ในอุตสาหกรรมเหล็กเส้นของไทยนี้มีผู้ผลิตจำนวนมากราย
ส่วนมากแล้วแต่ละรายจะมีขนาดกำลังการผลิตน้อย
มีที่ตั้งโรงงานกระจัดกระจายอยู่ในเขตภาคกลางและภาคตะวันออกเป็นหลัก
การใช้งานเหล็กเส้นในประเทศไทยส่วนใหญ่ใช้ในอุตสาหกรรมก่อสร้างโดยการใช้งานร่วมกับปูนซีเมนต์
จึงพึ่งพาปัจจัยที่สนับสนุนภาคการก่อสร้างเป็นดัชนีชี้วัดความต้องการบริโภค
และโดยที่เหล็กเส้นนับเป็นสินค้าโภคภัณฑ์ชนิดหนึ่งที่ผู้บริโภคส่วนใหญ่มองว่าสินค้าของผู้ผลิตแต่ละรายนั้นไม่แตกต่างกัน
การแข่งขันจึงเป็นไปในเชิงของราคาเป็นหลัก
และโดยเฉพาะอย่างยิ่งจากการมีกำลังการผลิตส่วนเกินจำนวนมากเมื่อเทียบกับความต้องการใช้ในประเทศไทย
ก็ยิ่งทำให้การแข่งขันมีความรุนแรงมากขึ้น

ความต้องการใช้เหล็กเส้น

เนื่องจากการผลิตเหล็กเส้นในประเทศไทยส่วนมากเป็นการผลิตเพื่อใช้ในประเทศเป็นส่วนใหญ่
จึงได้รับผลกระทบจากปัจจัยต่างๆ ที่ส่งผลต่อภาคการก่อสร้างในประเทศ เช่น
นโยบายของภาครัฐเกี่ยวกับการก่อสร้างสาธารณูปโภค การชลประทานและการคมนาคมขนส่ง
การลงทุนของภาคเอกชน การขยายตัวของภาคอสังหาริมทรัพย์ เป็นต้น
นอกจากนี้ในฤดูกาลระหว่างปีก็ยังมีผลกระทบต่อปริมาณการใช้อีกด้วย
กล่าวคือในฤดูฝนที่มีผลกระทบต่องานก่อสร้างจะทำให้ปริมาณการใช้เหล็กเส้นลดลงมากกว่าในฤดูแล้ง
ในปี 2555 ที่ผ่านมาเศรษฐกิจของไทยสามารถขยายตัวได้ถึงร้อยละ 6.4
อันเป็นผลมาจากปัจจัยภายในประเทศเป็นหลัก
และเป็นผลดีต่อการบริโภควัสดุก่อสร้างภายในประเทศ
ดังจะเห็นได้จากการบริโภคปูนซีเมนต์ในประเทศมีการขยายตัวถึงร้อยละ 11.0 จากปีก่อน
ในขณะที่การบริโภคเหล็กทรงยาวทุกประเภท (เหล็กเส้น-Bar เหล็กรูปพรรณ-Section
และเหล็กลวด-Wire rod) ภายในประเทศรวมกันแล้วก็ขยายตัวได้ร้อยละ 8.6 จากปีก่อนเช่นกัน
สำหรับราคาเหล็กเส้นในปี 2555 นั้น แม้ว่ามีราคาเฉลี่ยทั้งปีที่ใกล้เคียงกันกับปี 2554
แต่มีทิศทางของราคาที่แตกต่างกันกล่าวคือในปี 2554 ราคามีแนวโน้มทยอยปรับสูงขึ้น ส่วนในปี
2555 จะมีทิศทางเป็นแนวโน้มในขาลง โดยราคาขายเฉลี่ยของบริษัทในเดือนธันวาคม 2555
ต่ำกว่าราคาขายเฉลี่ยในเดือนมกราคมของปีเดียวกันอยู่ถึงตันละ 2,121 บาท
ซึ่งมีผลต่อการชะลอการตัดสินใจซื้อของผู้บริโภคบางส่วน (โปรดดูตารางด้านล่างประกอบ)

  -------------------------------- ------------------- -------------------
  (บาทต่อตัน)                        มกราคม 2555         ธันวาคม 2555

  ราคาขายเหล็กเส้นเฉลี่ยของบริษัท        23,049              20,928
  -------------------------------- ------------------- -------------------

กำลังการผลิตเหล็กเส้น

ตามที่ได้กล่าวมาแล้วว่ากำลังการผลิตโดยรวมในประเทศยังคงมีอยู่สูงเกินกว่าความต้องใช้เป็นจำนวนมาก
และมีผู้ผลิตจำนวนมากรายในอุตสาหกรรม
กอรปกับการลงทุนสร้างโรงงานผลิตเหล็กเส้นใช้เงินลงทุนไม่มากนักและสามารถหาเทคโนโลยีการผลิตได้ง่าย
จึงนับว่าอุตสาหกรรมนี้มี Barrier of Entry ในระดับที่ต่ำ
เมื่อพิจารณาจากระดับการขยายตัวของการบริโภคเหล็กเส้นของไทยในรอบหลายปีที่ผ่านมาแล้ว
กำลังการผลิตเหล็กเส้นภายในประเทศที่มีอยู่ทั้งหมดนี้จะสามารถรองรับความต้องการบริโภคภายในประเทศได้อีกหลายปี
อนึ่งประเทศไทยมีมาตรการในการป้องกันการนำเข้าเหล็กเส้นจากต่างประเทศผ่านทางมาตรการที่ไม่ใช่ภาษี
โดยเหล็กเส้นที่จะจำหน่ายภายในประเทศทั้งหมดต้องได้รับการรับรองมาตรฐานผลิตภัณฑ์อุตสาหกรรม
(มอก.) จากสำนักงานมาตรฐานผลิตภัณฑ์อุตสาหกรรม (สมอ.) ของไทยก่อนในปี 2555
มีการผลิตเหล็กทรงยาวทุกประเภท (เหล็กเส้น-Bar เหล็กรูปพรรณ-Section
และเหล็กลวด-Wire rod) ภายในประเทศรวมกันแล้วเพิ่มขึ้นจากปีก่อนเพียงร้อยละ 2.5
น้อยกว่าการเพิ่มขึ้นของการบริโภคตามที่ได้กล่าวมาแล้วข้างต้น
เนื่องจากส่วนหนึ่งมีการนำเข้าเหล็กทรงยาวบางประเภทโดยเฉพาะอย่างยิ่งเหล็กลวด (Wire
rod) ที่มีราคาถูกผิดปกติจากประเทศจีนเป็นจำนวนมาก

สำหรับต้นทุนการผลิตเหล็กเส้นจะมีสัดส่วนของต้นทุนวัตถุดิบที่ค่อนข้างสูง
โดยมีสัดส่วนต้นทุนวัตถุดิบต่อราคาขายของบริษัทในระดับที่เกินกว่าร้อยละ 80
ดังนั้นการเปลี่ยนแปลงของราคาวัตถุดิบจึงมีผลต่อความสามารถในการทำกำไรของธุรกิจเป็นอย่างมาก
ผู้ที่สามารถจัดหาวัตถุดิบมาได้ในต้นทุนต่ำและในเวลาที่เหมาะสมก็จะสามารถทำกำไรได้ดี
เพราะเมื่อนำไปผลิตแล้วจะได้เปรียบในส่วนของต้นทุนสินค้าขาย
ในขณะที่ราคาขายนั้นจะไม่แตกต่างจากรายอื่นอย่างมีนัยสำคัญ
วัตถุดิบหลักที่ใช้ในการผลิตเหล็กเส้นคือเหล็กแท่งเล็กหรือบิลเล็ต (Billet)
ซึ่งมีทั้งที่ผลิตขึ้นภายในประเทศจากการนำเศษเหล็กมาหลอมและจากการนำเข้าจากต่างประเทศที่มีทั้งจากที่ได้จากการหลอมเศษเหล็กและที่ผลิตโดยการถลุงจากสินแร่เหล็ก

ภาวะการแข่งขัน

ด้วยสินค้าเหล็กเส้นเป็นสินค้าที่ควบคุมมาตรฐานผลิตภัณฑ์
จึงนับได้ว่ามีคุณภาพและคุณสมบัติในการใช้งานไม่แตกต่างกัน
การแข่งขันในอุตสาหกรรมนี้จึงเน้นที่นโยบายเชิงราคาเป็นหลัก
ในสภาะวะที่มีการแข่งขันสูงกลยุทธ์ทางด้านราคาอาจถูกนำมาใช้โดยคำนึงถึงการจัดการสภาพคล่องของธุรกิจมากกว่าผลกำไรต่อหน่วย
อย่างไรก็ดี
การรักษาสัมพันธ์ที่ดีทางการค้าถือเป็นกลยุทธ์การตลาดที่สำคัญของผู้ที่อยู่ในอุตสาหกรรมนี้เช่นกัน
นอกเหนือไปจากการรักษามาตรฐานของคุณภาพสินค้า
ความเชื่อถือได้ในการส่งมอบสินค้าและการชำระเงิน

ในปี 2555
แม้เหล็กทรงยาวบางประเภทจะต้องรับมือกับการแข่งขันเพิ่มขึ้นจากการนำเข้าเหล็กราคาต่ำผิดปกติ
แต่การแข่งขันของเหล็กเส้นถูกจำกัดเพียงแค่ผู้ผลิตภายในประเทศโดยมีมาตรการที่ไม่ใช่ภาษีเป็นกำแพงป้องกันไว้ตามที่ได้กล่าวมาแล้ว
อย่างไรก็ดี การแข่งขันในปี 2555 ก็นับว่าอยู่ในระดับที่ค่อนข้างสูง
เนื่องจากระยะเวลาส่วนใหญ่ของปี 2555 ราคาเหล็กเส้นมีทิศทางขาลง
ซึ่งจะกดดันต่อส่วนต่างระหว่างราคาขายกับต้นทุนวัตถุดิบหลักเหล็กแท่งเล็กหรือบิลเล็ตให้แคบลง
(โปรดดูกราฟด้านล่างประกอบ) จนยากที่จะรักษาอัตรากำไรต่อหน่วยเอาไว้ได้ตามที่คาดไว้แต่แรก
ผู้ผลิตแต่ละรายที่ต้องการหมุนสต๊อควัตถุดิบและสินค้าในต้นทุนเก่าที่สูงกว่าออกไปโดยเร็วเพื่อนำเงินทุนไปจัดหาวัตถุดิบใหม่ที่มีต้นทุนต่ำกว่าเข้ามาแทน
จึงจำเป็นที่จะต้องใช้กลยุทธ์ในเชิงราคาซึ่งให้ผลดีที่สุดมาใช้ในการระบายสต๊อคสินค้า

4.2.3 การจัดหาผลิตภัณฑ์หรือบริการ

รายละเอียดที่ตั้งโรงงาน

ปัจจุบันบริษัทมีโรงงานรีดทั้งสิ้น 2 โรงงานซึ่งมีพื้นที่รวมกันทั้งสิ้น 24,000 ตารางเมตร
ตั้งอยู่ในบริเวณเดียวกัน ณ เลขที่ 8 หมู่ที่ 7 ตำบลแม่รำพึง อำเภอบางสะพาน
จังหวัดประจวบคีรีขันธ์ บริษัทแยกการผลิตในแต่ละโรงงานตามขนาดของเหล็กเส้นที่รีด
โดยโรงงานรีดแรกทางบริษัทจะใช้รีดเหล็กเส้นขนาดเส้นผ่านศูนย์กลาง 6-40 มม.
และโรงงานรีดที่สองจะใช้รีดเหล็กเส้นขนาดขนาดเส้นผ่านศูนย์กลาง 9-16 มม.
โรงงานรีดทั้งสองสามารถรีดเหล็กเส้นข้ออ้อยและเหล็กเส้นกลม โดยทางบริษัทมีกำลังการผลิตสูงสุด
720,000 ตันต่อปี โรงงานรีดแต่ละโรงของบริษัทมีรายละเอียดดังตารางข้างล่างนี้

รายละเอียดเกี่ยวกับโรงงานรีดแต่ละโรงงานรีดของบริษัท (ณ วันที่ 31 ธันวาคม 2555)

+-----------+-----------+----------------+----------------------------+
| โรงงาน    | พื้นที่       | ขั้นตอนการผลิต    | เครื่องจักร / สายการผลิต       |
|           | (ต        |                |                            |
|           | ารางเมตร) |                |                            |
+-----------+-----------+----------------+----------------------------+
| โรงงานรีดที่ | 12,000    | -การเพิ่มความร   | -เตาประเภท Reheating       |
| 1         |           | ้อนให้เหล็กแท่งเล็ก | Furnace แบบ Pusher Type    |
|           |           | (Billet)       | ขนาด 70 ตัน/ชม.             |
|           |           |                |                            |
|           |           | -การรีดเหล็ก     | -เครื่องรีด Roughing Mill     |
|           |           |                | จำนวน 7 แท่น                |
|           |           | -การลดอุณหภูมิของ |                            |
|           |           | เหล็กเส้นที่รีดแล้ว  | -เครื่องรีด Intermediate Mill |
|           |           |                | จำนวน 2 แท่น                |
|           |           | - การมัดเหล็กเส้น |                            |
|           |           |                | - เครื่องรีด Finishing Mill   |
|           |           |                | จำนวน 2                    |
|           |           |                | แท่นแท่นลดอุณหภูมิเหล็กเส้น       |
|           |           |                | (Cooling Bed)              |
+-----------+-----------+----------------+----------------------------+
| โรงงานรีดที่ |           |                | - เครื่องรีด Finishing Mill:  |
| 1         |           |                | Block Mill                 |
| (ส        |           |                |                            |
| ่วนต่อขยาย) |           |                | -แท่นลดอุณหภูมิเหล็กเส้น(Cooling |
|           |           |                | Bed)                       |
+-----------+-----------+----------------+----------------------------+
| โรงงานรีดที่ | 12,000    | -การเพิ่มความร   | - เตาประเภท Reheating      |
| 2         |           | ้อนให้เหล็กแท่งเล็ก | Furnace แบบ Pusher Type    |
|           |           | (Billet)       | ขนาด 55 ตัน/ชม.             |
|           |           |                |                            |
|           |           | - การรีดเหล็ก    | - เครื่องรีด Roughing Mill    |
|           |           |                | จำนวน 7 แท่น                |
|           |           | -การลดอุณหภูมิของ |                            |
|           |           | เหล็กเส้นที่รีดแล้ว  | - เครื่องรีด Intermediate     |
|           |           |                | Mill จำนวน 4 แท่น           |
|           |           | - การมัดเหล็กเส้น |                            |
|           |           |                | - เครื่องรีด Finishing Mill   |
|           |           |                | จำนวน 12 แท่น               |
|           |           |                |                            |
|           |           |                | - แท่นลดอุณหภูมิเหล็กเส้น        |
|           |           |                | (Cooling Bed)              |
+-----------+-----------+----------------+----------------------------+

ตารางแสดงกำลังการผลิตสูงสุดและปริมาณการผลิตของบริษัทในช่วง 3 ปีที่ผ่านมา เป็นดังนี้

  ------------------------------- ------------ --------------- -----------
                                  2553         2554            2555

  จำนวนเครื่องจักรทั้งหมด              2            2               2

  กำลังการผลิตสูงสุด (ตัน/ปี)*          720,000      720,000         720,000

  ปริมาณการผลิตจริง (ตัน/ปี)           92,531       87,144          100,712

  การใช้กำลังการผลิตจริง (%)          13           12              14

  อัตราการเพิ่มของปริมาณการผลิต (%)    4.58         -5.82           15.57
  ------------------------------- ------------ --------------- -----------

หมายเหตุ *กำลังการผลิตสูงสุดคำนวณบนพื้นฐานทางวิศวกรรม
ด้วยสมมุติฐานการสับเปลี่ยนการผลิตเหล็กเส้นขนาดต่างๆ คละกันไป อย่างไรก็ตาม
ปัจจุบันเน้นการทำตลาดและผลิตสินค้าขนาดกลางและเล็กซึ่งใช้ระยะเวลาการผลิตต่อหน่วยมากกว่า
อัตราการใช้กำลังการผลิตในปัจจุบันจึงถือได้ว่าอยู่ในระดับที่น่าพอใจ

ขบวนการผลิตสินค้า

ขบวนการผลิตของบริษัทเริ่มจากการเผาเพื่อเพิ่มอุณหภูมิให้กับเหล็กแท่งเล็ก (Billet) จนถึง
1,200 องศาเซลเซียส จากนั้นก็เริ่มขบวนการรีด
โดยนำเหล็กแท่งวิ่งผ่านแท่นรีดซึ่งจำนวนแท่นรีดขึ้นอยู่กับขนาดของเหล็กเส้นที่ทางบริษัทต้องการ
จากนั้นจะนำเหล็กเส้นที่รีดตามขนาดที่ต้องการแล้วมาทำให้เย็นลงโดยใช้วิธี Air Cooling
ซึ่งจะทำให้เหล็กเส้นมีคุณภาพที่สม่ำเสมอทั่วทั้งเส้นและมีคุณสมบัติทางกลตามที่ต้องการ
แล้วจึงทำการแยกบรรจุเพื่อจัดเก็บหรือเตรียมจัดส่งให้ลูกค้า
สำหรับการปรับเปลี่ยนสายการผลิตเพื่อผลิตเหล็กเส้นต่างขนาดหรือต่างชั้นคุณภาพนั้น
บริษัทสามารถปรับเปลี่ยนได้อย่างรวดเร็วโดยใช้เวลาประมาณ 2-4
ชั่วโมงจึงนับเป็นขบวนการผลิตที่มีความยืดหยุ่นสูงมากรายหนึ่ง
รายละเอียดการผลิตแสดงอยู่ในแผนภูมิข้างล่างนี้

Process of Steel Bar Rolling Mill

วัตถุดิบและผู้จัดจำหน่ายวัตถุดิบ

เหล็กแท่งเล็ก (Billet) เป็นวัตถุดิบที่สำคัญของการผลิตเหล็กเส้น มีมูลค่าเกินกว่าร้อยละ 80
ของราคาเหล็กเส้น กระบวนการผลิตของบริษัทเริ่มต้นจากการนำเหล็กแท่งเล็ก (Billet)
มาเพิ่มอุณหภูมิและรีดเหล็กแท่งเล็กที่ร้อนจัดให้เป็นเหล็กเส้นตามขนาดที่ต้องการ
แต่อย่างไรก็ตามเนื่องจากเหล็กเส้นของบริษัทมีหลายชั้นคุณภาพ ดั้งนั้นคุณสมบัติของเหล็กแท่งเล็ก
(Billet) จึงแตกต่างกันตามชนิดของผลิตภัณฑ์

บริษัทให้ความสำคัญต่อคุณภาพของผลิตภัณฑ์มาโดยตลอด จึงมีนโยบายในการจัดหาเหล็กแท่งเล็ก
(Billet) ด้วยการนำเข้ามาจากผู้ผลิตชั้นนำในประเทศต่างๆ ทั่วโลก เช่น กลุ่มสหภาพโซเวียต
(CIS) ตุรกี เม็กซิโก และจีน เป็นส่วนมาก
และเพิ่มช่องทางการจัดหาวัตถุดิบจากในประเทศอีกทางหนึ่ง
เพื่อลดความเสี่ยงจากความผันผวนในกรณีขาดแคลนวัตถุดิบ นอกจากนี้ ในส่วนของการนำเข้า
บริษัทยังได้ประสิทธิภาพในแง่ของต้นทุนเพราะสามารถสั่งซื้อวัตถุดิบได้ครั้งมละจำนวนมากผ่านการขนส่งโดยเรือเดินทะเลขนาดใหญ่เพื่อมาขึ้นที่ท่าเรือประจวบซึ่งตั้งอยู่ห่างจากโรงงานเพียง
4 กิโลเมตร ช่วยให้ประหยัดค่าขนถ่ายและค่าขนย้ายเข้าสู่โรงงาน นอกจากนี้ในการสั่งซื้อวัตถุดิบ
ยังสามารถอ้างอิงปริมาณกับทางกลุ่มสหวิริยาที่มีการสั่งซื้อวัตถุดิบเหล็กประเภทต่างๆ (Slab,
Billet, Bloom) ในปริมาณที่สูง เพื่อเพิ่มอำนาจในการต่อรองราคาและเงื่อนไขการค้า

ผลกระทบต่อสิ่งแวดล้อม

บริษัทได้รับความเห็นชอบในรายงานผลกระทบสิ่งแวดล้อมจากคณะกรรมการสิ่งแวดล้อมแห่งชาติเมื่อวันที่
15 กรกฎาคม 2539
ว่าทางบริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมมาโดยตลอดอย่างเคร่งครัด
สำหรับรายละเอียดรายการตรวจสอบสิ่งแวดล้อม ณ วันที่ 31 ธันวาคม 2555
มีผลการตรวจสอบผ่านตามมาตรฐานของกรมโรงงานและคณะกรรมการสิ่งแวดล้อมแห่งชาติ
โดยมีรายละเอียดตามตารางข้างล่างนี้

+-----------------------------+----------+---------------+------------+
| มาตรการที่ติดตามตรวจสอบ        | พ        | ค่ามาตรฐาน     | ผ          |
|                             | ารามิเตอร์ |               | ลการตรวจวัด |
+=============================+==========+===============+============+
| 1.คุณภาพอากาศในบรรยากาศ      | - TSP    | ไม่เกิน 0.33    | 0.032 –    |
|                             |          | mg/m³         | 0.078      |
+-----------------------------+----------+---------------+------------+
|                             | - PM-10  | ไม่เกิน 0.12    | 0.018 –    |
|                             |          | mg/m³         | 0.049      |
+-----------------------------+----------+---------------+------------+
|                             | - SO₂    | ไม่เกิน 0.30    | 0.0049 –   |
|                             |          | mg/m³         | 0.0071     |
+-----------------------------+----------+---------------+------------+
|                             | - NO₂    | ไม่เกิน 0.32    | 0.0053 –   |
|                             |          | mg/m³         | 0.0098     |
+-----------------------------+----------+---------------+------------+
| 2.                          | -        | ไม่เกิน 240     | 181        |
| คุณภาพอากาศจากปล่องระบายอากาศ | Par      | mg/m³         |            |
|                             | ticulate |               |            |
+-----------------------------+----------+---------------+------------+
|                             | - SO₂    | ไม่เกิน 800 ppm | 480        |
+-----------------------------+----------+---------------+------------+
|                             | - NO_(X) | ไม่เกิน 200     | 95         |
|                             |          | mg/m³         |            |
+-----------------------------+----------+---------------+------------+
| 3.ร                         | - Leq 24 | ไม่เกิน 70      | 53.2       |
| ะดับความดังเสียงบริเวณรอบโรงงาน | hr       | dB(A)         |            |
+-----------------------------+----------+---------------+------------+
|                             |          |               |            |
+-----------------------------+----------+---------------+------------+
| 4.ค                         | - SO₂    | ไม่เกิน 13      | <0.01      |
| ุณภาพอากาศภายในสถานประกอบการ |          | mg/m³         |            |
+-----------------------------+----------+---------------+------------+
|                             | - CO     | ไม่เกิน 55      | 0.19       |
|                             |          | mg/m³         |            |
+-----------------------------+----------+---------------+------------+
|  5.                         |  - WBGT  | ไม่เกิน 34      | 30.9       |
| ค่าความร้อนภายในสถานประกอบการ |          | ^(o)C         |            |
+-----------------------------+----------+---------------+------------+
| 6.ระดับค                     | - Leq 8  | ไม่เกิน 90      | 85.7       |
| วามดังเสียงภายในสถานประกอบการ | hrs      | dB(A)         |            |
+-----------------------------+----------+---------------+------------+
| 7.คุณภาพน้ำผิวดิน               | - อุณหภูมิ  | *1            | 27.8       |
+-----------------------------+----------+---------------+------------+
|                             | - pH     | 5.0-9.0       | 6.94       |
+-----------------------------+----------+---------------+------------+
|                             | - BOD5   | ไม่มากกว่า 2    | 1.4        |
|                             |          | mg/L          |            |
+-----------------------------+----------+---------------+------------+
|                             | - DO     |   ----------  | 4.5        |
|                             |          |   ไม่น้อยกว่า 4  |            |
|                             |          |   mg/L        |            |
|                             |          |               |            |
|                             |          |   ----------  |            |
+-----------------------------+----------+---------------+------------+
|                             | - Oil &  | ไม่มากกว่า 5    | <2         |
|                             | Grease   | mg/L          |            |
+-----------------------------+----------+---------------+------------+
|                             | - Fe     | - mg/L        | 1.7        |
+-----------------------------+----------+---------------+------------+
|                             | - Total  | ไม่มากกว่า      | 930        |
|                             | Coliform | 20,000        |            |
|                             |          | MPN/100ml     |            |
|                             | Bacteria |               |            |
+-----------------------------+----------+---------------+------------+
|                             | -TDS     |  - mg/L       | 3,604      |
|                             |          |               |            |
|                             | - SS     | - mg/L        | 18         |
+-----------------------------+----------+---------------+------------+
| หมายเหตุ *1 =                |          |               |            |
| อุณหภูมิของน้ำจะต               |          |               |            |
| ้องไม่สูงกว่าอุณหภูมิตามธรรมชาติเกิน |          |               |            |
| 3 ^(o)C                     |          |               |            |
+-----------------------------+----------+---------------+------------+